אלירן אליה

אלירן אליה (נולד ב-9 בפברואר 1985) הוא במאי קולנוע, תסריטאי, מורה לקולנוע, מחנך וחבר מועצת העיר אור יהודה המכהן כסגן ראש העירייה. אליה נולד באור יהודה לזאב אליה, עובד עירייה, ורינה אליה, עובדת משק בית, ולו שלושה אחים צעירים ממנו. גדל בשכונת שפרינצק, המוכרת כשכונת מצוקה. בילדותו הוגדר כנער בסיכון. למד בתיכון פרקאוף בעיר במגמת קולנוע יחד עם נערים נוספים שהוגדרו כמתקשים. בשנת 2003 התגייס לצה"ל ושירת בגדוד צבר של חטיבת גבעתי. בהמשך יצא לקורס מ"כים ושירת בקבע כרב-סמל הפלוגה. מפקדו רותם אדם נהרג לצד חברו למחלקה, אלכסיי חייט בציר פילדלפי, במהלך משימת האבטחה על החיילים שאספו את שיירי גופות הלוחמים מאסון הנגמ"ש השני ב-12 במאי 2004. עם שחרורו מצה"ל החל לימודי קולנוע בקמרה אובסקורה. במהלך לימודיו החל ללמד כיתת תלמידי "אתגר" (תלמידים על סף נשירה שרובם לא משלימים תעודת בגרות) בתיכון בו למד. בשנת 2009 במהלך לימודיו בקמרה אובסקורה ביים את הסרט "15 שניות" אשר הוצג במסגרתפסטיבל חיפה לקולנוע. סרט הגמר של אליה "קשת בענן" מבוסס על אירועי מאי 2004 ברצועת עזה בו ישראל ספגה אבידות קשות ובהם חבריו לגדוד צבר. הסרט שפורסם ב-2012 קיבל מענק הפקה מהקרן החדשה לקולנוע. ב-2018 יצא לאקרנים סרט הבכורה של אליה "מוטלים בספק" (סרט באורך מלא). הסרט היה מועמד לתשעה פרסי אופיר. הסרט אותו כתב וביים אליה עוסק באסי (רן דנקר) תסריטאי תל אביבי שנידון לעבודות שרות בעקבות תאונת דרכים בה היה מעורב. בעבודות השירות הוא מדריך חוג לקולנוע בעיירת פיתוח בדרום הארץ, במקלט שכונתי, כאשר תלמידיו הם חבורת צעירים שהיו מעורבים בפלילים. הסרט מבוסס על ניסיונו של אליה כמורה מתנדב בחוג קולנוע לנוער בסיכון בבאר שבע. ועל היכרותו עם עדן אוחיון אשר דקר למוות את גדי ויכמן רק כי העיר לחבורת נערים בגינה מתחת לביתו לשמור על השקט.בנוסף לשחקנים המקצועיים השתתפו בסרט 11 נערים ונערות חסרי ניסיון במשחק שנמנו על תלמידיו של אליה בעבר. ביולי 2022 עלתה ב-HOT הסדרה "העיר הטובה" שכתב וביים. "העיר הטובה" היא דרמה חברתית פוליטית, על מורה צעיר שמורד במעמד החברתי שלו, ובחוקים שמובילים את תושבי עירו אל גורל ידוע מראש של עבריינות, עוני וחיים נטולי חלומות. הוא מנסה לגאול את תלמידיו שלא רוצים להיגאל, והופך להיות מועמד לראשות העיר, אשר ממריא פוליטית אך מתרסק אישית ומוסרית. בסדרה כיכב עוז זהבי ולצידו שיחקו תיקי דיין, אילנית לוי, אימרי ביטון, אגם בוחבוט, יעקב כהן וקבוצה של נערים שנמצאו במסגרות של נוער עובר חוק. בשנת 2018 התמודד אליה למועצת עיר הולדתו אור יהודה. רשימתו של אליה זכתה בשני מנדטים והוא מונה לסגן ראשת העיר, ליאת שוחט, ולממונה בין היתר גם על פיתוח השכונות הוותיקות. בחודש מאי 2020 הכריז אליה בפוסט ברשת החברתית פייסבוק על היותו הומוסקסואל. הוא שיתף שבמשך שנים ארוכות התחבט עם זהותו המינית ואף עבר טיפולי המרה בניסיון לשנות את נטיתו המינית. "15 שניות" (2009) "ניחוח של חנה" (2010) "קשת בענן" (2012) "פתאום דפיקה בדלת" (2013) "מוטלים בספק" (2018) "העיר הטובה" (2022) מדיה וקבצים בנושא אלירן אליה בוויקישיתוף אלירן אליה, ברשת החברתית אינסטגרם אלירן אליה, סרטונים בערוץ היוטיוב אלירן אליה, במסד הנתונים הקולנועיים IMDb (באנגלית) אלירן אליה, באתר Rotten Tomatoes (באנגלית) אלירן אליה, ברשת החברתית אינסטגרם אלירן אליה, סרטונים בערוץ היוטיוב "אלירן אליה", במסד הנתונים הקולנועיים IMDb (באנגלית) "אלירן אליה", באתר Rotten Tomatoes (באנגלית) דסק קשת 12, ‏"עוז זהבי ואימרי ביטון התמסרו והלכנו עם זה עד הסוף", באתר ‏מאקו‏, 4 באוגוסט 2022 בפודקאסט "הקלט כסדרה" דבר הבמאי: אלירן אליה על "מוטלים בספק" נירית אנדרמן, אלירן אליה: "אני לא יצאתי מהארון, יצאתי מהקבר", באתר הארץ, 13 ביולי 2022 פורטל הכרמל, צבע אדום 15 שניות של אלירן אליה, באתר פורטל הכרמל והצפון מיקרוסינמה, אלירן אליה, באתר מיקרוסינמה נעמה אנגל-משאלי, ‏סיכון להינצל: כשאחד מתלמידיו רצח אדם, יצר אלירן אליה סרט מטלטל, בעיתון מקור ראשון, 24 במאי 2018 רותה קופפר, במלוא העוז: הסדרה "העיר הטובה" מלאה הפתעות וכנות, באתר כלכליסט, 18 ביולי 2022 אלירן אליה, סגן ראש עיריית אור יהודה‏, זקוקים למנהיגים ומנהיגות לבחירות המקומיות, באתר וואלה, 3 במאי 2023 news-ono, עכשיו התור לאהבה: סגן ראש העיר יוצא מהארון בפוסט מרגש, באתר אונו News, ‏2020-05-28